CELEX: 22021D0497
Language: hu
Date: 2018-10-26 00:00:00
Title: Az EGT Vegyes Bizottság 214/2018 határozata (2018. október 26.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2021/497]

2021.3.25.   
               
               
                  HU
               
               
                  Az Európai Unió Hivatalos Lapja
               
               
                  L 105/9
               
            
         AZ EGT VEGYES BIZOTTSÁG 214/2018 HATÁROZATA
         (2018. október 26.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2021/497]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A biztosítási értékesítésről (átdolgozás) szóló, 2016. január 20-i (EU) 2016/97 európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2016/97 irányelvnek a tagállami átültető rendelkezések alkalmazásának kezdőnapja tekintetében történő módosításáról szóló, 2018. március 14-i (EU) 2018/411 európai parlamenti és tanácsi irányelvet (2) bele kell foglalni az EGT-megállapodásba.
                  
               
                     (3)
                  
                  
                     Az (EU) 2016/97 irányelv hatályon kívül helyezi az EGT-megállapodásba foglalt 2002/92/EK európai parlamenti és tanácsi irányelvet (3), amelyet ezért el kell hagyni az EGT-megállapodásból.
                  
               
                     (4)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a következőképpen módosul:
            
                        1.
                     
                     
                        A 13b. pontot (2002/92/EK európai parlamenti és tanácsi irányelv) el kell hagyni.
                     
                  
                        2.
                     
                     
                        A szöveg a 13d. pont (2004/9/EK bizottsági határozat) után a következő szöveggel egészül ki:
                        
                                    „13e.
                                 
                                 
                                    
                                       32016 L 0097: Az Európai Parlament és a Tanács (EU) 2016/97 irányelve (2016. január 20.) a biztosítási értékesítésről (átdolgozás) (HL L 26., 2016.2.2., 19. o.), az alábbi módosítással:
                                 
                              
                                    —
                                 
                                 
                                    
                                       32018 L 0411: Az Európai Parlament és a Tanács (EU) 2018/411 irányelve (2018. március 14.) (HL L 76., 2018.3.19., 28. o.).
                                 
                              Az irányelv rendelkezései e megállapodás alkalmazásában a következő kiigazításokkal értendők:
                        
                                    a)
                                 
                                 
                                    A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és az »illetékes hatóságok« kifejezések úgy értendők, hogy az irányelvben szereplő jelentésük mellett az EFTA-államokat és azok illetékes hatóságait is magukban foglalják.
                                 
                              
                                    b)
                                 
                                 
                                    Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában azok a megállapodásba vannak foglalva.
                                 
                              
                                    c)
                                 
                                 
                                    Az 5. cikk (1) bekezdésének negyedik albekezdésében, a 8. cikk (3) bekezdésének második albekezdésében és a 9. cikk (2) bekezdésében az »EIOPA-nak« szövegrész, illetve az »EIOPA« szó után a »vagy adott esetben az EFTA Felügyeleti Hatóságnak«, illetve a »vagy adott esetben az EFTA Felügyeleti Hatóság« szövegrészt kell beilleszteni.
                                 
                              
                                    d)
                                 
                                 
                                    Az 5. cikk (3) bekezdésében és a 8. cikk (5) bekezdésében az »az EIOPA-t« szövegrész után az », az EFTA Felügyeleti Hatóságot« szövegrészt kell beilleszteni. ”
                                 
                              
                  
         
            2. cikk
            Az (EU) 2016/97 és az (EU) 2018/411 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. október 27-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. október 26-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 26., 2016.2.2., 19. o.
         
         
            (2)  HL L 76., 2018.3.19., 28. o.
         
         
            (3)  HL L 9., 2003.1.15., 3. o.
         
         
            (*1)  Alkotmányos követelmények fennállását jelezték.